کوئٹہ (اے پی پی) وزیراعلیٰ بلوچستان جام کمال خان پارینے کہ صوبائی حکومت و اونا ادارہ غاک کورونا وائرس نا چیلنج تون مون تننگ کن سرسہب کوشست کرینو ولے موسم نا بدل مروک آ حالیت آتا سوب آن وائرس نا تالانی ٹی ودکی نا گڑتی ءِ ہرافتا چٹفنگ کن پین خواری کننگ نا گرج ءِ، بلوچستان اولیکو صوبہ ئس، ہراکورونا وائرس تون مون تس و وائرس نا تالانی ءِ توننگ کن گچین گام گیج کرے۔ بلوچستان کمانڈ اینڈ آپریشن سینٹر شعبہ جان جوڑی نا چاہندار آتاسلابت اٹ بروک آ دے تیٹی وائرس نا تالانی ءِ توننگ کن سمارٹ لاک ڈاؤن تون اوار ایلو گام گیج آتے چست کننگ نا سلاہ و سوج تیار کرسا دمدستی وڑاٹ حکومت ءِ پیش کے۔ خاص وڑاٹ تعلیمی ادارہ غاتا ملنگ و تعلیمی عمل نا بنانا رداٹ دین انا تالانی نا حالیت آتا گچین مانیٹرنگ ءِ کننگے تانکہ دا بابت پک کروک حکمت عملی نا اول سرآن جاچ ءِ ہلنگ مرے۔
